ΘΕΜΑ 2
ΕΝΔΕΙΚΤΙΚΕΣ ΑΠΑΝΤΗΣΕΙΣ
2.1	Οι πλάκες παραλαμβάνουν τα φορτία των δαπέδων κάθε ορόφου. Τα φορτία αυτά είναι μόνιμα π.χ. επικαλύψεις δαπέδων από μάρμαρο και  κινητά (ή ωφέλιμα) π.χ. το φορτίο των ανθρώπων.
Οι δοκοί παραλαμβάνουν τα φορτία που τους μεταφέρουν οι πλάκες και τα φορτία των τοίχων που πατάνε πάνω τους.
Τα υποστυλώματα παραλαμβάνουν τα φορτία των δοκών και τα μεταφέρουν στα θεμέλια.
Τα πέδιλα (θεμέλια) παραλαμβάνουν τα φορτία των υποστυλωμάτων και τα μεταφέρουν στο έδαφος.
Οι συνδετήριες δοκοί, κρατούν τα πέδιλα στις θέσεις τους, κυρίως, σε κάθε περίπτωση που η καταπόνηση τους είναι ιδιαίτερη, όπως π.χ. όταν αυτή προκαλείται από σεισμό.
 (σελ. 22 σχολικού βιβλίου)

2.2	Στον συμβολισμό ενός πέδιλου πρέπει να παριστάνονται τέσσερα στοιχεία: α) το όνομα του πέδιλου π.χ. Θ1, β) οι διαστάσεις του πέδιλου σε κάτοψη π.χ. 120/120, δηλαδή οριζόντια διάσταση του πέδιλου 120cm και κατακόρυφη διάσταση του πέδιλου 120 cm, γ) τα ύψη του πέδιλου, π.χ. Η=80/30, δηλαδή το συνολικό ύψος πέδιλου 80cm και το ύψος της βάσης 30cm και δ) το όνομα του υποστυλώματος με τη διατομή του π.χ. Κ1 35/35.
(σελ. 26 σχολικού βιβλίου) 
